Γνώσεις και απόψεις των νηπιαγωγών για τις Διαταραχές του Λόγου στην προσχολική ηλικία:
Creators: name: Σιούλη, Αναστασία Κωνσταντίνου
Publisher: name: Aristotle University of Thessaloniki
Year: 2014
Subjects: Διαταραχές του λόγου
Προσχολική ηλικία
Γνώσεις και απόψεις νηπιαγωγών
Developmental language disorders
Preschool years
Knowledge and beliefs of preschool teachers

description: Σκοπός της παρούσης εργασίας ήταν να μελετήσει τις γνώσεις και τις απόψεις των νηπιαγωγών για τα παιδιά που εμφανίζουν Διαταραχές του Λόγου στην προσχολική ηλικία. Το ερευνητικό ερώτημα είχε ως σκοπό να αποδείξει ότι τα έτη υπηρεσίας, το είδος νηπιαγωγείου που υπηρετούν οι νηπιαγωγοί, το είδος των σπουδών καθώς και η μετεκπαίδευση τους, δεν επηρεάζουν σημαντικά τις γνώσεις και τις απόψεις τους για τα παιδιά με ΔΛ. Οι γνώσεις των νηπιαγωγών αφορούν τα χαρακτηριστικά που εντοπίζουν στα παιδιά με ΔΛ στους γνωστικούς τομείς: αδρή και λεπτή κινητικότητα, μνήμη, κατανόηση, λεξιλόγιο, φωνήματα και συμπεριφορά. Οι απόψεις των νηπιαγωγών σχετίζονται με το πως αισθάνεται το παιδί με ΔΛ σε συναισθηματικό επίπεδο, με την κοινωνική του συμπεριφορά και με τη συμπεριφορά του στις μαθησιακές δραστηριότητες. Ακόμη ποια είναι η άποψή τους για τους γονείς των παιδιών με ΔΛ καθώς και για την επαγγελματική τους κατάρτιση σχετικά με τα παιδιά με ΔΛ. Για τους σκοπούς της έρευνας σχεδιάστηκε δομημένο ερωτηματολόγιο κλειστού τύπου υπό την μορφή τρίβαθμης κλίμακας, το οποίο απαντήθηκε από 120 νηπιαγωγούς, που υπηρετούν σε δημόσια νηπιαγωγεία έξι μεγάλων νομών της Ελλάδος. Η ανάλυση των δεδομένων αφορά τη σύγκριση των βασικών χαρακτηριστικών των παιδιών με ΔΛ με τα έτη υπηρεσίας, το είδος νηπιαγωγείου που υπηρετούν οι νηπιαγωγοί, το είδος των σπουδών καθώς και τη μετεκπαίδευση τους. Από τα δεδομένα προκύπτει ότι οι παραπάνω, δεν είναι σημαντικοί παράγοντες διαφοροποίησης των μέσων τιμών των πρώιμων σημαδιών που αναγνωρίζουν οι νηπιαγωγοί σε παιδιά με Δ.Λ στους τομείς: αδρή και λεπτή κινητικότητα, μνήμη, κατανόηση, και συμπεριφορά. Διαφορές εντοπίζονται στους τομείς φωνήματα και λεξιλόγιο. Όσον αφορά τις απόψεις τους φαίνεται ότι τα παραπάνω δεν αποτελούν σημαντικούς παράγοντες διαφοροποίησης των μέσων τιμών των τομέων που συσχετίζονται με τις κοινωνικές κατασκευές και την αντιμετώπιση παιδιών με Δ.Λ. Η μόνη στατιστικώς σημαντική διαφορά, φαίνεται στον τομέα του συναισθηματικού επιπέδου του παιδιού, όπου οι απαντήσεις παρουσιάζουν ετερογένεια ανάλογα με το είδος της τάξης που υπηρετούν οι νηπιαγωγοί. Φαίνεται ότι οι νηπιαγωγοί που εργάζονται σε νηπιαγωγείο που έχει τμήμα ένταξης, έστω και αν οι ίδιες υπηρετούν στην κανονική τάξη, έχουν καλύτερη αντίληψη για το συναισθηματικό επίπεδο των παιδιών με ΔΛ, από ότι οι συνάδελφοι τους που υπηρετούν σε κανονικά νηπιαγωγεία χωρίς τμήμα ένταξης.
description: The purpose of this study was to examine the knowledge and beliefs of preschool teachers for children who have developmental language disorders at preschool age. The research question was designed to demonstrate that their years of service, the type of kindergarten that serving the preschool teachers, the kind of education and retraining they had, did not significantly affect their knowledge and beliefs of children with LD. The knowledge of kindergarten teachers on the features detected in children with LD in the cognitive domains of: gross and fine motor, memory, comprehension, vocabulary, phonemes and behavior. The views of kindergarten related to how the child with LD feels at emotional level, social behavior and the behavior at the learning activities. Also what is their opinion of parents of children with LD and their professional training on children with LD. For the purposes of the survey was designed closed-structured questionnaire in the form of three-stage scale, which was answered by 120 kindergarten, serving in public kindergartens of six of the largest countries of Greece. The analysis of data on the comparison of the basic characteristics of children with LD with their years of service, the type of kindergarten serving the kindergarten teachers, the type of study and re-training they had. Data suggest that these are not important factors in differentiating the average values of the early signs that identify the kindergarteners in children with LD in areas: gross and fine motor, memory, understanding, and behavior. Differences lie in the areas of voice and vocabulary. Regarding their views, seems that these are not important factors in differentiating the average values of the areas associated with social structures and dealing with children LD. The only statistically significant difference appears in the emotional level of the child, where the responses show heterogeneity depending on the type of the class serving the preschool teachers. It appears that preschool teachers working in kindergarten that has a special classroom, even if the same serving in the regular classroom, have a better understanding of the emotional level of children with LD, than their colleagues serving in regular kindergartens special classroom.